**Ռոմուալդաս Օզոլաս** (լիտ.՝ Romualdas Ozolas, 31 հունվարի, 1939, Իոնիշկելիս, Պասվալիո շրջան, Պանեվիժիսի կոմսություն – 6 ապրիլի, 2015, Վիլնյուս, Վիլնյուսի կոմսություն, Լիտվա), լիտվացի քաղաքական գործիչ և հրապարակախոս։ Սայուդիս շարժման ակտիվիստ, Լիտվայի Հանրապետության Սեյմի պատգամավոր (1992-2000), Վիլնյուսի համալսարանի դասախոս։

Կենսագրություն
--------------

Ռոմուալդաս Օզոլասը ծնվել է 1939 թվականի հունվարի 31-ի Լիտվայի Իոնիշկելիս քաղաքում։ 1957 թվականին ավարտել է դպրոցը Շյաուլյայի շրջանի Բազիլիոնայ վայրում։ 1957 թվականից մինչև 1962 թվականի փիլիսոփայություն է սովորել Վիլնյուսի համալսարանում, իսկ 1968-1973 թվականներին սովորել է ասպիրանտուրայում։ 1973 թվականից մինչև 1989 թվականը դասավանդել է Վիլնյուսի համալսարանում։ 1965 թվականից մինչև 1968 թվականն աշխատել է որպես «Kulturos baraj» ամսագրի պատասխանատու քարտուղար, ապա բաժնի խմբագիր։

Ռոմուալդաս Օզոլասը եղել է Կոմունիստական կուսակցության անդամ 1973 թվականից մինչև 1990 թվականը։ 1988-1990 թվականներին եղել է Լիտվայի անկախության համար պայքարող Սայուդիս շարժման անդամ։ 1988 թվականին Ռոմուալդաս Օզոլասը հիմնադրել է «Վիլնիա» ազգայնական կազմակերպությունը։ 1990 թվականից մինչև 1991 թվականը եղել է Լիտվայի վարչապետի տեղակալ Ալգիրդաս Բրազաուսկասի հետ միասին։ 1993 թվականին անդամակցել է Լիտվայի կենտրոնի միությանը (լիտ.՝ Lietuvos centro sąjunga, LCS) և եղել է նրա նախագահը մինչև 2000 թվականը։ 1996 թվականին Ռոմուալդաս Օզոլասն ընտրվել է Լիտվայի Հանրապետության Սեյմի պատգամավոր և մնացել այդ պաշտոնում մինչև 2000 թվականը։ 2003 թվականից մինչև 2007 թվականը գլխավորել է Կենտրոնի ազգային կուսակցությունը, որը 2005 թվականին վերանվանվել է Կենտրոնի լիտվական կուսակցություն։

1991 թվականին Ռոմուալդաս Օզոլասը դարձել է Ստասիս Շալկաուսկիսի մրցանակի առաջին դափնեկիրը։

Ռոմուալդաս Օզոլասը մահացել է 2015 թվականի ապրիլի 6-ին Վիլնյուսում քաղցկեղից։ Թաղված է Անտիկալնիսի գերեզմանատանը։

Հայացքներ
---------

Ռոմուալդաս Օզոլաս‎ն ունեցել ազգայնական հայացքներ։ Հայտնի է եղել Ռուսաստանի ու ռուսների նկատմամբ իր բացասական վերաբերմունքով։ 2011 թվականին հրատարակել է հոդված՝ կոչ անելով, որ Կալինինգրադի մարզն առանձնանա Ռուսաստանից, ու այդ տարածքում ձևավորվի «Բալթիական հանրապետություն»։

Աշխատություններ
---------------

* Pasakojimai apie filosofiją. Vilnius 1988. ISBN 5-7900-0008-8 (*Պատմվածքներ փիլիսոփաների ու փիլիսոփայության մասին*)
* Pirmieji atkurtosios nepriklausomybės metai. 1992 (*Վերականգնված անկախության առաջին տարիները*)
* Atgimimo ištakose. 1997 (*Վերածննդի ակունքների մոտ*)
* Išsivadavimas. 1998 (*Ազատագրում*)

Ծանոթագրություններ
------------------

1. 1 2
2. ↑  "Mirė buvęs Seimo narys, signataras Romualdas Ozolas". *lrytas.lt*. 2015 թ․ ապրիլի 6.
3. 1 2 3 4 5 6  Romualdas OZOLAS, bio on the pages of Lithuanian parliament
4. 1 2  Рута Пукене (2015 թ․ ապրիլի 6). "Ушел из жизни Ромуалдас Озолас". RU.DELFI. Retrieved 2017 թ․ մարտի 24.
5. ↑  Leonardas Vilkas, "LITEWSKA, ŁOTEWSKA I ESTOŃSKA DROGA DO NIEPODLEGŁOŚCI I DEMOKRACJI: PRÓBA PORÓWNANIA". 2007 թ․ սեպտեմբերի 28. Արխիվացված է the original 2007 թ․ սեպտեմբերի 28-ին. Retrieved 2017 թ․ ապրիլի 5. `{{cite web}}`: Cite has empty unknown parameter: `|dead-url=` (help)
6. ↑  Eglė Samoškaitė (2015 թ․ ապրիլի 9). "Antakalnyje palaidotas vienas Sąjūdžio architektų R. Ozolas" (in լիտվերեն). DELFI. Retrieved 2017 թ․ մարտի 23.
7. ↑  Remembrance, History, and Justice. CEU Press. 2015
8. ↑  "В Литве требуют отторжения Калининградской области от России". Regnum. 2011 թ․ հունիսի 4. Retrieved 2017 թ․ մարտի 25.

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| GND: 1070958115 · GTAA: 139728 · ISNI: 0000000109672215 · LCCN: n79118282 · NUKAT: n00013081 · SUDOC: 102138117 · VIAF: 43121968 · WorldCat VIAF: 43121968 |

 |

 |